| Medaljeoversikt |
| --- |
|  i langrenn: |
| Konkurrerte for ROC ROC |
|  i Langrenn: |
| De olympiske ringer Olympiske vinterleker |
| Gull | Beijing 2022 | Stafett |
| Sølv | Beijing 2022 | 30 km skiathlon |
| Konkurrerte for  OAR |
| De olympiske ringer Olympiske vinterleker |
| Sølv | 2018 Pyeongchang | Lagsprint |
| Sølv | 2018 Pyeongchang | Stafett |
| Bronse | 2018 Pyeongchang | 15 km fristil |
| Konkurrerte for Russlands flagg Russland |
|  i langrenn: |
| Langrenn Military World Games |
| Sølv | 2017 Sotsji |  15 km fristil, lag |
| Langrenn U23-VM på ski |
| Gull | 2018 Goms |  30 km skiatlon |
| Sølv | 2018 Goms |  15 km klassisk |
| Bronse | 2017 Park City |  15 km fri teknikk |
| Bronse | 2017 Park City |  30 km skiatlon |
| Langrenn Junior-VM på ski |
| Gull | 2015 Almaty |  4x5 km stafett  |
| Sølv | 2016 Râșnov |  4x5 km stafett  |
| Sølv | 2015 Almaty |  10 km fri teknikk  |
| Bronse | 2016 Râșnov |  15 km fri teknikk  |
| Bronse | 2015 Almaty |  20 km skiathlon  |

**Denis Sergejevitsj Spitsov** (russisk: Денис Сергеевич Спицов, født 16. august 1996 i Vozjega) er en russisk langrennsløper.

Han tok sølv i lagsprint og på stafetten samt bronse på 15 km fristil under vinter-OL 2018 i Pyeongchang. Han tok sin første seier i verdenscupen i langrenn da han vant sisteetappen i Tour de Ski 2021.

Idrettskarriere
---------------

### Sesongen 2013/14

Spitsov deltok i kontinentalcupen Osteuropa Cup i langrenn 2013/14, og fikk der 45.-plass som beste enkeltresultat. Han fikk dermed ingen poeng i Osteuropa Cup sammenlagt. Under junior-VM på ski 2014 kom han på 35.-plass på sprinten.

Han deltok i det russiske juniormesterskapet i langrenn 2014, og kom der på 12.-plass på 15 km fri teknikk og 44.-plass på 20 km skiatlon.

### Sesongen 2014/15

I Osteuropa Cup i langrenn 2014/15 kom han på fjerdeplass på 10 km fri teknikk i Vershina Tea i november, og endte på 21.-plass sammenlagt med 142 poeng.

Han fikk tre medaljer under junior-VM på ski 2015 i Almaty i Kasakhstan. Først kom han på andreplass på 10 km fri teknikk, bak sin lagkamerat Aleksej Tsjervotkin, og Alexander Bakanov gjorde at det ble trippelt russisk på denne distansen. På 20 km skiathlon fikk han bronse, og Russland vant 4 x 5 km stafett foran Frankrike og Norge.

I mars vant han 10 km fri teknikk og 20 km skiatlon under det russiske juniormesterskapet, og han fikk sølv på sprinten, bak Aleksej Tsjervotkin. I det russiske mesterskapet for senior kom han på niendeplass på 15 km fri teknikk og 50.-plass på sprinten.

### Sesongen 2015/16

I Osteuropa Cup i langrenn 2015/16 ble hans beste enkeltresultat en sjetteplass på 15 km fri teknikk, og sammenlagt kom han på 42.-plass med 75 poeng. Jevgenij Dementjev vant Osteuropa Cup denne sesongen.

Han deltok i junior-VM på ski 2016 i Râșnov i Romania. Der fikk han bronse på 15 km fri teknikk fellesstart, og sølv på 4 x 5 km stafett. På sprinten kom han på fjerdeplass. I det russiske juniormesterskapet på ski fikk han to sølvmedaljer; på 10 km fri teknikk og 20 km skiatlon. Ivan Yakimushkin vant begge disse distansene. På sprinten kom Spitsov på 15.-plass. I det russiske mesterskapet for senior kom han på 18.-plass på 30 km skiatlon og 56.-plass på sprinten.

### Sesongen 2016/17

Igjen deltok Spitsov i Osteuropa Cup i langrenn, og i sesongen 2016/17 kom han på 10.-plass sammenlagt, med 284 poeng. Han fikk sin første Osteuropa Cup pallplasseringer denne sesongen, med en tredjeplass på 10 km fri teknikk 22. november og førsteplass på 30 km skiatlon 1. mars 2017.

Under U23-VM på ski 2017 deltok han på to distanser, og fikk bronse på begge. På 15 km fri teknikk og 30 km skiatlon kom han på tredjeplass, og begge distanser ble vunnet av Aleksandr Bolsjunov foran Aleksej Tsjervotkin. I mars gikk han inn til andreplass på 15 km fri teknikk i det russiske mesterskapet for senior, og han kom der på 22.-plass på 30 km skiatlon.

### Sesongen 2017/18

Spitsov debuterte i verdenscupen i langrenn 9. desember 2017, med en 77.-plass på sprint i Davos, og han fulgte opp med en sjuendeplass på 15 km fri teknikk. Den 7. januar fikk han sin første pallplassering i verdenscupsammenheng, med en tredjeplass på avslutningsetappen på Tour de Ski 2017/18, som var opp alpinbakken Alpe Cermis i Val di Fiemme.

Han deltok i U23-VM på ski 2018 i Goms i Sveits, der han vant 30 km skiatlon, og han fikk sølv på 15 km klassisk, bak Mattis Stenshagen. Han deltok også på sprinten, og kom der på 37.-plass.

Spitsov representerte Olympiske utøvere fra Russland under Vinter-OL 2018, fordi Russland ble utestengt fra disse vinterlekene.

### Sesongen 2021/22

Han tok bronse på 30 km skiathlon i vinter-OL 2022 i Beijing.

Referanser
----------

1. ↑  FIS - *Cup standings cross-country Eastern European Cup 2014 men*, besøkt 12. februar 2018.
2. ↑  FIS - *Cup standings cross-country Eastern European Cup 2015 men*, besøkt 12. februar 2018.
3. ↑  FIS - *Cup standings cross-country Eastern European Cup 2016 men*, besøkt 12. februar 2018.

Eksterne lenker
---------------

* (en) Denis Spitsov – Olympedia Rediger på Wikidata

* (en) Denis Spitsov – FIS (langrenn) Rediger på Wikidata
* (en) Profil hos Vinter-OL 2018

| * v
* d
* r
De olympiske ringer Olympiske mestere på 4 × 10 km langrenn |
| --- |
| 
* **1936:** Finland – Sulo Nurmela, Klaes Karppinen, Matti Lähde og Kalle Jalkanen
* **1948:** Sverige – Nils Östensson, Nils Täpp, Gunnar Eriksson og Martin Lundström
* **1952:** Finland – Heikki Hasu, Paavo Lonkila, Urpo Korhonen og Tapio Mäkelä
* **1956:** Sovjetunionen – Fjodor Terentjev, Pavel Koltsjin, Nikolaj Anikin og Vladimir Kuzin
* **1960:** Finland – Toimi Alatalo, Eero Mäntyranta, Väinö Huhtala og Veikko Hakulinen
* **1964:** Sverige – Karl-Åke Asph, Sixten Jernberg, Janne Stefansson og Assar Rönnlund
* **1968:** Norge – Odd Martinsen, Pål Tyldum, Harald Grønningen og Ole Ellefsæter
* **1972:** Sovjetunionen – Vladimir Voronkov, Jurij Skobov, Fjodor Simasjov og Vjatsjeslav Vedenin
* **1976:** Finland – Matti Pitkänen, Juha Mieto, Pertti Teurajärvi og Arto Koivisto
* **1980:** Sovjetunionen – Vasilij Rotsjev, Nikolaj Bazjukov, Jevgenij Beljajev og Nikolaj Zimjatov
* **1984;** Sverige – Thomas Wassberg, Benny Kohlberg, Jan Ottosson, Gunde Svan
* **1988:** Sverige – Jan Ottosson, Thomas Wassberg, Gunde Svan og Torgny Mogren
* **1992:** Norge – Terje Langli, Vegard Ulvang, Kristen Skjeldal og Bjørn Dæhlie
* **1994:** Italia – Maurilio De Zolt, Marco Albarello, Giorgio Vanzetta og Silvio Fauner
* **1998:** Norge – Sture Sivertsen, Erling Jevne, Bjørn Dæhlie og Thomas Alsgaard
* **2002:** Norge – Anders Aukland, Frode Estil, Kristen Skjeldal og Thomas Alsgaard
* **2006:** Italia – Fulvio Valbusa, Giorgio Di Centa, Pietro Piller Cottrer og Cristian Zorzi
* **2010:** Sverige – Daniel Rickardsson, Johan Olsson, Anders Södergren og Marcus Hellner
* **2014:** Sverige – Lars Nelson, Daniel Rickardsson, Johan Olsson og Marcus Hellner
* **2018:** Norge – Didrik Tønseth, Martin Johnsrud Sundby, Simen Hegstad Krüger og Johannes Høsflot Klæbo
* **2022:** ROC – Aleksej Tsjervotkin, Aleksandr Bolsjunov, Denis Spitsov og Sergej Ustjugov

 |